John Malecela

John Samuel Malecela (født 1934 i Bugiri, Dodoma) er en tanzaniansk diplomat og politiker som var femte visepresident og sjette statsminister samtidig fra 1990 til 1994.

Bakgrunn 
Malecela tok en bachelorgrad i handel ved Universitetet i Bombay 1959, studerte videre ved University of Cambridge 1961−1962.

Karriere i diplomatiet 
Fra 1964 til 1966 var han Tanzanias faste representant til FN. Deretter var ble Tanzanias ambassadør til Etiopia og OAU i 1967. 

I 1977 mottok han et æresdoktorat fra University of Texas.

Fra 1989 til 1990 var han Tanzanias høykommissær til Storbritannia.

Karriere i politikken 
Fra februar 1972 til 1973 var han Tanzanias utenriksminister, deretter transportminister 1973−1974, minister for mineralutvinning og jordbruk 1975, minister for Øst-Afrika-samarbeid 1975−1976.

1980−1984 var han regional kommissær for regionen Iringa.

I 1990 ble han første gang innvalgt til nasjonalforsamlingen, der han satt til 2010.

I 1990 ble han utnevnt til statsminister og første visepresident under president Ali Hassan Mwinyi, en posisjon han holdt til 1994.

Han var nestleder for regjeringspartiet Chama cha Mapinduzi (CCM) fra 1995 til 2007, og var i en lang periode medlem av partiets sentralkomité.

Referanser 

Tanzanianske visepresidenter
Tanzanianske statsministre
Tanzanianske ambassadører
FN-ambassadører
Representanter i Tanzanias nasjonalforsamling
Fødsler i 1934
Personer fra regionen Dodoma
Ambassadører til Etiopia
Ambassadører til OAU